Aegerten BE

Aegerten estis ĝis la 31-a de decembro 2009 komunumo de la distrikto Nidau kaj ekde la 1-a de januaro 2010 komunumo de la administra distrikto Bielo en Kantono Berno, Svislando. Ĝi havis 1730 loĝantojn je la 31-a de decembro 2010.

 Geografio 
Aegerten situas 3 kilometrojn sude de la urbo Bielo ĉe la suda bordo de Aro, kies Nidau-Bühren-Kanalo, la iama rivero Zihl, formas la nordan komunumlimon.

La teritorio de la komunumo etendiĝas sur areo de 2,17 km², de kiuj 28,1% estas kovritaj de arbaro, 37,3% servas por agrikulturo kaj 29,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Aegerten limas en nordo al Brügg, en oriento al Schwadernau, en sudoriento al Studen, en sudokcidento al Jens, kaj en okcidento al Port.

 Trafiko 
Tra la komunumo pasas la kantona ĉefvojo n-ro 6 de Bielo al Berno kaj la svisa aŭtovojo A6, al kiu la plej proksima alveturejo troviĝas 2 kilometrojn norde sur la limo inter Brügg kaj Bielo. La fervojo de Bielo al Berno pasas tra la komunumo, sur kies teritorio tamen ne troviĝas stacidomo. La komunumo tamen estas bone konektita al la loka busreto de la urbo Bielo kaj la stacidomoj de Brügg kaj de Studen situas en piedira distanco de la komunumo.

 Historio 
La unua dokumenta mencio de Aegerten datiĝas el la jaro 1225 kiel villa Egerdon. Dum la malfrua mezepoko la Monaĥejo Gottstatt estis la plej granda bienposedanto en Aegerten. En la jaro 1388 Aegerten fariĝis havaĵo de la urbo Berno, kiu ĝis en la jaro 1393 atribuis al sia kamparvoktejo Nidau.Fonto: Anne-Marie Dubler: Aegerten en Historia Leksikono de Svislando (2009-06-30)

 Vidu ankaŭ 
 Aliaj signifoj de Aegerten

 Notoj kaj referencoj 


 Eksteraj ligiloj 

 Oficiala retejo de la komunumo Aegerten 

 Bildoj